stanford-oval/wikipedia huggingface dataset:
גרזן קרח
מבנה הגרזן > החוד > צורות חוד שונות על פי הזווית

זווית חדירה חיובית: כאשר החוד מצביע לכיוון הידית. קיים בעיקר בגרזני הליכה. זווית חיובית מקלה על בלימה בעזרת הגרזן.
זווית חדירה נייטרלית: כאשר החוד ניצב לידית. קיים בגרזני הליכה.
זווית חדירה שלילית: כאשר החוד מצביע מן הידית והלאה. בעיקר בטיפוס קרח טכני, מפלי קרח וקרח תלול.
מבנה הגרזן > החוד > צורות חוד שונות על פי השימוש

קלאסי - חוד קלאסי מצוי בעיקר בגרזני הליכה והחוד בהם הוא קמור במקצת.
טכני - חוד טכני צורתו קעורה והוא מצוי, מופיע בגרזנים טכניים.
חלול - חוד סופר-טכני המיועד בעיקר לקרח של מים. צורתו היא של צינור חלול, והוא נחשב מיושן וכמעט אינו בשימוש.
סטנדרטים

קיימים שני סטנדרטים לגרזני קרח:
Basic - B - גרזנים בעלי ציון זה מיועדים לחציית קרחונים וטרקים על שלג. יש להם ידית שהיא חזקה מספיק לשימוש כעגינה. גם החוד והראש עוברים מבחנים בהתאם.
Technica T - גרזנים בעלי הסימון הזה מיועדים לטיפוס הרים ולטיפוס טכני. הם חזקים בכ - 30% לפחות מגרזני B, ומיועדים לשימוש אגרסיבי בהרבה: פיתול החוד על ידי תקיעתו בחריצי סלע, שימוש בראש הגרזן כבפטיש ועוד.
חלק מהדגמים ניתן למצוא עם שני הסטנדרטים, לפחות עבור החוד. חודים של גרזנים מסטנדרט B הם דקים וקלים יותר ואינם מיועדים לטיפוס מסלולים מעורבים (mixed routes), טיפוס סלע (dry tooling) וכיוצא באלו. לעומת זאת, חודים בסטנדרט B מתאימים לטיפוס מסלולים שיש עליהם קרח בלבד, כי הם חודרים לקרח בקלות, עקב היותם דקים יותר.
חודים של T הם רב שימושיים, ומתאימים לשימוש יבש (dry-tooling) ולמסלולי קרח. מאידך, הם כבדים יותר ועבים.
חלוקה על פי שימושים > גרזני הליכה

גרזן הליכה הוא גרזן קרח ארוך בעל מוט ישר, באורכים שבין 60 ל-90 ס"מ, המשמש לטיפוס שלג וקרח לא תלול. על מנת למצוא את האורך המתאים, עומדים על משטח מאוזן. הגרזן, כשהוא אחוז ביד, אמור להגיע בדיוק עד הרצפה או להיות באוויר בדיוק מעל לרצפה. ככל שהשטח תלול יותר, קל יותר לשלוט בגרזן קצר יותר. להליכה בשטח לא תלול ניתן לקחת גרזן מעט ארוך מדי, אך גרזן ארוך הופך מסוכן במדרונות תלולים ומקשה על בלימה עצמית של נפילה.
בזמן טיפוס מדרונות שלג משתמשים בראש הגרזן כאחיזה, כאשר הידית נטועה בשלג לכל אורכה. במקרה כזה, ידית ארוכה מאלצת להרים את היד גבוה בכל פעם שרוצים לשלוף את הגרזן, וגורמת להתעייפות שלא לצורך.
בשנים האחרונות מופיעים יותר ויותר גרזני הליכה עם מאפיינים של גרזנים טכניים: כיפוף קל בידית, זוויות חדירה שונות של החוד ועוד.
חלוקה על פי שימושים > גרזנים טכניים

גרזנים טכניים הם גרזני קרח המשמשים לטיפוס קרח תלול ומפלי קרח. אורכם 45-55 ס"מ. גרזנים ארוכים מאלו קשה להניף מעל הראש על מנת לבצע מכה טובה שתחדור את הקרח. גרזנים טכניים מגיעים בזוגות, אחד לכל יד. לרוב, החוד שלהם בזווית חדירה חיובית לקרח והפעלת עומס על הידית (shaft) גורמת להחדרה של הגרזן לעומק רב יותר בקרח. לגרזנים בקבוצה זו ידית קמורה או כפופה להגנה על פרקי האצבעות מפגיעה בקרח ולמעבר טוב יותר של בליטות בקרח.
בשנים האחרונות הופיעו גם גרזנים ייעודיים למסלולי קרח טכני במיוחד ולתחרויות. גרזנים אלה הם ללא רצועה ועם שניים או שלושה מקומות אחיזה לאורך הידית. שתי תכונות אלה מאפשרות להחליף ידיים על הגרזן, להתרומם גבוה יותר בלי להעביר את הגרזן (לאחוז גבוה יותר) ולהחליף גרזנים בין הידיים.
בעת בלימה של נפילה עם גרזנים טכניים יש להיזהר במיוחד. זווית הכניסה החיובית גורמת לחדירה של החוד בבת אחת לתוך הקרח ומקשה ביותר על בלימה עצמית. קיימות עדויות של מטפסים שניסו זאת ופרקו את הכתף עקב המשיכה הפתאומית.
בכל זוג של גרזנים טכניים, מגיע גרזן אחד עם חלק אחורי בצורת מכוש והשני עם חלק אחורי בצורת פטיש. מטפסים של מסלולים אלפיניים טכניים נוהגים לקחת גרזן שלישי, קצר וקל מאוד, למקרה חרום.
ראו גם

דקר קרח
הריסון לדינגטון

הריסון לדינגטון (באנגלית: Harrison Ludington;‏ 31 ביולי 1812 –  17 ביוני 1891) היה איש עסקים ופוליטיקאי אמריקאי מוויסקונסין, איש המפלגה הרפובליקנית, שכיהן כראש עיריית מילווקי בשתי תקופות כהונה בלתי רצופות בשנים 1871–1876, ולאחר מכן ועד 1878 כמושל ויסקונסין ה-13.
ראשית חייו

הריסון לדינגטון נולד בכפר לדינגטונוויל שבמדינת ניו יורק, כבכור מבין 15 ילדיהם של פרדריק לדינגטון וסוזנה (לבית גריפית) לדינגטון. סבו מצד אביו היה קולונל הנרי לדינגטון, שפיקד על הרגימנט השביעי של המיליציה של מחוז דאצ'ס במהלך מלחמת העצמאות של ארצות הברית, שירת כעוזרו של הגנרל ג'ורג' וושינגטון במהלך קרב וייט פליינס, וכיהן במשך שנים בבית המחוקקים של מדינת ניו יורק. בתו של הנרי, סיביל לדינגטון (אנ'), התפרסמה בזכות כך שהיא סיכנה את חייה כאשר הייתה בת 16 והזהירה את המיליציה האמריקנית שכוחות הבריטים העלו באש את דנברי, קונטיקט. על מידע זה, שמקורו מהמשפחה, הוטל ספק על ידי חוקרים מודרניים.
מוצאה של משפחת לדינגטון מוויליאם לדינגטון, מראשוני המתיישבים האמריקאים שהגיעו מאנגליה, והתיישב בצ'ארלסטאון שבמושבת מפרץ מסצ'וסטס ב-1632, ונפטר באיסט הבן איירון וורקס שבמושבת קונטיקט באוקטובר 1661.
הריסון לדינגטון התחנך בבתי הספר של מחוז הולדתו בניו יורק, וב-1838 עבר מערבה לטריטוריית ויסקונסין יחד עם דודו, לואיס לדינגטון. הוא היה נשוי פעמיים. בשנה בה עבר מערבה, הוא נשא לאישה את פרנסס וייט, ולשניים נולדו שני בנים וארבע בנות עד למותה של פרנסס ב-1873. ב-1875 הוא נישא בשנית לאמלין טוביי (לבין מייסי), אלמנתו של רודולפוס ה. טוביי.
לדינגטון נעשה שותף עם דודו ועם הארווי ביצ'רד בבית מסחר שנודע בשם "לדינגטון ושות'", ושפעל במחסן שקודם לכן היה בבעלותו של סולומון ג'ונו, ראש עיריית מילווקי הראשון. הוא המשיך בעסקיו עד 1851, כאשר הוא החל להיות מעורב בתעשיית העץ בשותפות עם דניאל ולס הבן ואנתוני ון שייק, בעסק שנודע בשם "לדינגטון, ולס וון שייק". במשך 40 השנים הבאות, צמח העסק שלהם להיות אחד הגדולים בענף העץ במדינות הצפון-מערביות.
עם הרווחים שהפיק, צבר לדינגטון שטחי אדמה רחבים במילווקי, שהתפתחו והוחכרו. הוא גם הקים חווה חקלאית גדולה בעיר וואווטוסה שבוויסקונסין, והיה לאחד מאלו שקידמו את החברה החקלאית של ויסקונסין.
קריירה פוליטית > ראש עיריית מילווקי

בהשקפתו הפוליטית היה לדינגטון ויגי, וכשהוקמה המפלגה הרפובליקנית ב-1856, הוא הצטרף לשורותיה. הוא נבחר למועצת העיר מילווקי בשנים 1861 ו-1862, וכראש העיר שלה שלוש פעמים, ב-1871, 1873 ו-1874. הבחירות של 1873 היו יוצאות דופן. בבחירות הכלליות שהתקיימו באביב אותה שנה, הובס לדינגטון על ידי יריבו מהמפלגה הדמוקרטית, לוי קלוג. אף על פי כן, קלוג הוכרז כבלתי כשיר, שכן הוא כבר החזיק במשרה אחרת. עקב כך התפטר קלוג ממשרתו האחרת, ונערכו בחירות ביניים חודש לאחר הבחירות המקוריות. בבחירות אלו גבר לדינגטון על קלוג.
קריירה פוליטית > מושל ויסקונסין

במהלך תקופת כהונתו השלישית כראש העיר, נבחר לדינגטון כמועמד הרפובליקנים למשרת מושל ויסקונסין, והתמודד בבחירות הכלליות מול המושל הדמוקרטי המכהן, ויליאם רוברט טיילור. בבחירות שהתקיימו ב-1875, ניצח לדינגטון בהפרש של 790 קולות בלבד.
כמושל, קידם לדינגטון את פעילות הסחר במדינה. הוא גם ביטל שינוים במגזר הפיננסי שבוצעו על ידי קודמו. הוא ניצב נגד הפיקוח המדינתי על הרכבות. תחת ממשלו בוטלו חוקי פוטר הידועים לשמצה, שנועדו להרחיב באופן משמעותי את מעורבות הממשלה בענף הרכבות. הוא גם החליף את נציבות הרכבות, שכללה שלושה חברים עם סמכויות לקביעת תעריפי הרכבות, בנציב אחד שלא קיבל סמכות זו. בבחירות של 1879 בחר לדינגטון שלא להתמודד לתקופת כהונה שנייה, זאת עקב לחץ שהופעל עליו מהחברים הצעירים של המפלגה הרפובליקנית.
שנותיו האחרונות

לאחר תום כהונתו כמושל, הקדיש לדינגטון את זמנו לניהול עסקיו.
הריסון לדינגטון נפטר בביתו שבמילווקי ב-17 ביוני 1891, לאחר שלקה בשבץ מוחי שבוע קודם לכן. הוא נטמן בבית הקברות פורסט הום ההיסטורי שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1732-1733
הערות שוליים

↑  Virkus, Frederick Adams, ed. (1933). The Compendium of American Genealogy. Vol. 5. The Institute of American Genealogy. p. 174.
1 2 3 4 5  Conard, Howard L. (1895). History of Milwaukee from its first settlement to the year 1895. Vol. 1. American Biographical Publishing Co. pp. 365–367.
↑  Paula D. Hunt, "Sybil Ludington, the Female Paul Revere: The Making of a Revolutionary War Heroine." New England Quarterly (2015) 88#2, pp. 187–222, quote p 187.
↑  Tucker, Abigail (March 2022). "Did the Midnight Ride of Sibyl Ludington Ever Happen?". Smithsonian.
↑  Eschner, Sybil (April 26, 2017). "Was There Really a Teenage, Female Paul Revere?". Smithsonian.
↑  Shepard, James (1904). William Luddington of Malden, Mass, and East Haven, Conn., and his descendants. Press of D. Clapp & Son. pp. 3.
1 2 3  Ludington, Harrison 1812 - 1891". Wisconsin Historical Society. August 8, 2017.
↑  "Levi H. Kellogg". The Wisconsin State Register. April 19, 1873. p. 2.
↑  "Milwaukee". Vernon County Censor. April 30, 1873. p. 2.
↑  "Official Directory". The Legislative Manual of the State of Wisconsin (Report). State of Wisconsin. 1876. p. 449.
| --- | --- |
בקרת זהויות :  GND: 1191269019  VIAF: 270156434624012120009   WorldCat (עם VIAF): 270156434624012120009
ממוצע

בנייה גאומטרית של ממוצעים נפוצים (עבור 2 ערכים בלבד): עבור שני קטעים a ו-b, בונים חצי מעגל שקוטרו הוא הקטע הבנוי משני קטעים אלה.
הממוצע החשבוני של אורכי הקטעים a ו-b הוא אורכו של רדיוס המעגל (הקטע AO).
הממוצע ההנדסי הוא אורכו של האנך לקוטר ממפגש הקטעים a ו-b עד שפת המעגל (הקטע GH).
הממוצע ההרמוני הוא אורכו של היטל הקטע GH על היתר OH במשולש HGO (הקטע HD).
ממוצעים אלו נקראים בהכללה "הממוצעים הפיתגוריים".
במתמטיקה, ממוצע הוא מספר שמחושב מתוך סדרה סופית של מספרים, ומשמש כמדד מיקום מרכזי. השיטה הנפוצה ביותר, שאליה מתכוונים לרוב כאשר אומרים "ממוצע", היא הממוצע החשבוני, והוא מחושב כסכום המספרים מחולק במספר במספרים. לדוגמה, הממוצע החשבוני של המספרים 5,6,7,8,4 הוא הסכום שלהם 4+5+6+7+8 = 30, המחולק במספרם (5), כלומר 6 = 5÷30. אם כך, הממוצע החשבוני של מספרים אלו הוא 6.
פרט לממוצע החשבוני, קיימים סוגים נוספים של ממוצעים כגון ממוצע גאומטרי, ממוצע הרמוני. כל ממוצע מדגיש היבט שונה של סדרת הנתונים, והבחירה בממוצע המתאים תלויה בהקשר ובמטרת הניתוח.
תכונות כלליות

ישנן כמה תכונות שמתקיימות לכל הממוצעים:
הממוצע קטן מהמספר הגדול ביותר וגדול מהמספר הקטן ביותר (אלא אם כן כולם שווים, ואז גם הוא שווה להם).
מונוטוניות ורציפות: הממוצע צריך להיות פונקציה עולה ורציפה בכל אחד מהמשתנים. כלומר, אם מגדילים את אחד המספרים באופן רציף גם הממוצע גדל באופן רציף.
סימטריות: אין חשיבות לסדר המספרים.
הומוגניות: הכפלת כל המספרים במספר מסוים, גוררת הכפלה של הממוצע באותו מספר.
ממוצע חשבוני (ממוצע אריתמטי)

הממוצע החשבוני  {\bar {x}} של סדרת מספרים  x_{1},x_{2},\ldots x_{n}\, הוא ה"ממוצע" המקובל והנפוץ ביותר' ומוגדר כסכום המספרים בסדרה, מחולק באורך הסדרה  n, כלומר:
{\bar {x}}={\sum _{i=1}^{n}{x_{i}} \over n}={\frac {x_{1}+x_{2}+\dotsb +x_{n}}{n}}
הממוצע של סדרת ערכים מאופיין בכך שסכום ריבועי המרחקים שלו מן הערכים בסדרה הוא הקטן ביותר. הממוצע החשבוני של הערכים הוא מדד למרכז הנתונים אך אינו משקף את אופן התפלגותם. דוגמה: לערכים {1,2,2,2,3,9}, הממוצע החשבוני הוא 3.17, אבל חמישה מתוך ששת הערכים קטנים ממנו. כדי לקבל מידע על ה"פיזור" של המספרים, משתמשים בסטיית תקן.
ממוצע הנדסי (ממוצע גאומטרי)

ממוצע הנדסי של סדרת ערכים חיוביים הוא מכפלת הערכים, בחזקת המספר ההופכי למספר הערכים:
{\bar {x}}={\sqrt[{n}]{\prod _{i=1}^{n}{x_{i}}}}={\sqrt[{n}]{x_{1}\cdot x_{2}\dotsb x_{n}}}
לממוצע ההנדסי תכונה דומה לזו של הממוצע החשבוני: מכפלתה של קבוצת מספרים אינה משתנה אם מחליפים כל אחד מהמספרים במכפלה בממוצע ההנדסי של המספרים שבקבוצה.
ממוצע הרמוני

ממוצע הרמוני של סדרת ערכים מוגדר בתור:
{\bar {x}}={\frac {n}{\sum _{i=1}^{n}{\frac {1}{x_{i}}}}}={\frac {n}{{1 \over x_{1}}+{1 \over x_{2}}+\dotsb +{1 \over x_{n}}}}
כאשר הערכים הנתונים חיוביים, הממוצע ההרמוני יכול להיות שווה לממוצעים החשבוני וההנדסי או נמוך מהם אך לא גבוה מהם.
דוגמה לבעיה שלפתרונה משמש ממוצע הרמוני: אדם נסע מתל אביב לחיפה במהירות של 90 קמ"ש, ואת הדרך חזרה עשה במהירות של 60 קמ"ש. מה הייתה מהירותו הממוצעת? ממוצע אריתמטי של המהירויות יוביל אותנו לתשובה 75 קמ"ש, אך תשובה זו שגויה, שכן הנסיעה חזרה ארכה זמן רב יותר. לשם הבהרת הבעיה, נניח שהמרחק בין שתי הערים הוא 90 ק"מ. את הדרך לשם עשה האיש בשעה, ואת הדרך חזרה עשה בשעה וחצי. בשעתיים וחצי עבר האיש מרחק של 180 ק"מ, ולכן מהירותו הממוצעת היא 72 קמ"ש. אל תוצאה זו יוביל אותנו הממוצע ההרמוני.
דוגמה נוספת היא חיבור נגדים במקביל. בהינתן מספר נגדים המחוברים במקביל, ההתנגדות השקולה שלהם היא הממוצע ההרמוני של ערכי התנגדויותיהם, חלקי מספר הנגדים.
שורש ממוצע הריבועים

שורש ממוצע הריבועים (או ממוצע RMS) כפי ששמו מרמז, הוא השורש של ממוצע (חשבוני) של ריבועי הערכים:
x_{\mathrm {rms} }={\sqrt {{{x_{1}}^{2}+{x_{2}}^{2}+\cdots +{x_{n}}^{2}} \over n}}
ערכו משמש לתיאור ממוצע הגודל של פונקציה או של סדרת ערכים ויש לו שימושים סטטיסטיים ופיזיקליים.
ממוצע משוקלל

ממוצע משוקלל הוא ממוצע חשבוני שבו לערכים שונים ניתנת חשיבות (משקל) שונה. בהינתן סדרה של ערכים  \ x_{1},\dots ,x_{n} ומשקלים  \ w_{1},\dots ,w_{n} הממוצע המשוקלל מוגדר כך:
\ {\bar {x}}={\frac {\sum _{i=1}^{n}w_{i}\cdot x_{i}}{\sum _{i=1}^{n}w_{i}}}={\frac {w_{1}\cdot x_{1}+w_{2}\cdot x_{2}+\dotsb +w_{n}\cdot x_{n}}{w_{1}+w_{2}+\dotsb +w_{n}}}
הממוצע החשבוני הוא מקרה פרטי של הממוצע המשוקלל כאשר כל המשקלות שווים זה לזה.
תוחלת היא ממוצע משוקלל. לדוגמה עבור תוחלת של משתנה מקרי בדיד, המשקולות הן ההסתברויות שתואמות לערכים  w_{i}=P(x_{i}). מכיוון ש-




∑

i
=
1


n


P
(

x

i


)
=
1


{\textstyle \sum _{i=1}^{n}P(x_{i})=1}

 מתקיים:
\ E(x)={\frac {\sum _{i=1}^{n}P(x_{i})\cdot x_{i}}{\sum _{i=1}^{n}P(x_{i})}}=\sum _{i=1}^{n}P(x_{i})\cdot x_{i}
אי שוויון הממוצעים

ידוע כי בהינתן סדרת מספרים חיוביים  \ x_{1},\dots ,x_{n}, הממוצע החשבוני שלהם תמיד גדול או שווה לממוצע ההנדסי, והלה גדול או שווה לממוצע ההרמוני שלהם. כלומר:
 {\frac {x_{1}+x_{2}+\dotsb +x_{n}}{n}}\geq {\sqrt[{n}]{x_{1}\cdot x_{2}\dotsb x_{n}}}\geq {\frac {n}{{1 \over x_{1}}+{1 \over x_{2}}+\dotsb +{1 \over x_{n}}}}
ממוצע של פונקציה

הערך הממוצע של פונקציה ממשית בקטע מהווה הכללה לממוצע החשבוני של אוסף מספרים סופי. הערך מתקבל מהגבול של חישוב הממוצע על פני אוסף הולך וגדל של ערכי הפונקציה. הממוצע הוא:
 {\overline {f}}={\frac {1}{b-a}}\int _{a}^{b}f(x)\,dx
לפונקציות אי-שליליות, הערך הממוצע  {\overline {f}} מקיים שהשטח מתחת למלבן שאורכו כאורך הקטע וגובהו  {\overline {f}} שווה לשטח מתחת לגרף הפונקציה.
הערך הממוצע של השיפוע של פונקציה בקטע הוא שיפוע הישר מחבר את הערכים בקצות הקטע (ראו משפט הערך הממוצע של לגראנז'). אם נביט על הפונקציה f שאת הממוצע שלה מחפשים כנגזרת (קצב השינוי הרגעי) של הפונקציה הקדומה שלה F, הרי שהממוצע של f הוא ממוצע על כל קצבי השינוי הרגעיים של F, השווה לקצב השינוי הממוצע של F. קצב השינוי הממוצע של F שווה לשינוי ב-F (הנתון על ידי האינטגרל המסוים של F בקטע הרצוי) חלקי השינוי במשתנה x, ומכאן הגדרת הממוצע של פונקציה.
ראו גם

מדד מיקום מרכזי
ממוצע אריתמטי-גאומטרי
ממוצע מוכלל
ג'ורג' וילבור פק

ג'ורג' וילבור פק (באנגלית: George Wilbur Peck;‏ 28 בספטמבר 1840 –  16 באפריל 1916) היה סופר ופוליטיקאי אמריקאי מוויסקונסין, איש המפלגה הדמוקרטית, שכיהן כראש עיריית מילווקי ה-29 ב-1890 וכמושל ויסקונסין ה-17 בשנים 1891–1895.
ראשית חייו

ג'ורג' וילבור פק נולד בעיירה הנדרסון שבמדינת ניו יורק, כבכור מבין שלושת ילדיהם של דייוויד ב. ואלזינה פ. (לבית ג'וסלין) פק. ב-1843 עברה המשפחה למקום שכיום הוא העיירה קולד ספרינג שבוויסקונסין. פק התחנך בבתי ספר ציבוריים עד גיל 15, כאשר הוא החל לעבוד כשוליה בענף הדפוס. ב-1860 הוא נשא לאישה את פרנסינה ראולי, לשניים נולדו שני בנים. ב-1863 הוא התגייס לרגימנט הפרשים הרביעי של ויסקונסין כטוראי. הוא נפל בשבי צבא הדרום ונכלא בבית הכלא ליבי שבריצ'מונד, וירג'יניה. לאחר ששוחרר בעסקת חילופי שבויים, הוא החל את הכשרתו באקדמיה הצבאית של ארצות הברית על פי המלצתו של הנשיא אברהם לינקולן. הוא קודם לדרגת לוטננט ושירת עד אשר הרגימנט שלו שוחרר ב-1866.
עיתונאי וסופר

פק היה למוציא לאור שייסד עיתונים בערים ריפון ולה קרוס שבוויסקונסין. העיתון שהוציא לאור בלה קרוס, The Sun, נוסד ב-1874. ב-1878 העביר פק את העיתון למילווקי ושינה את שמו ל-Peck's Sun. העיתון, שיצא אחת לשבוע, כלל את קטעי ההומור פרי עטו של פק, כולל סדרת הסיפורים המפורסמת שלו "הילד הרע של פק" (Peck's Bad Boy).
קריירה פוליטית

באביב 1890 התמודד פק בבחירות למשרת ראש עיריית מילווקי. כאיש המפלגה הדמוקרטית, הוא נבחר על אף הרוב שהחזיקה המפלגה הרפובליקנית בעיר. מנהיגי המפלגה הדמוקרטית בוויסקונסין הבחינו בו ובאותה שנה בחרו בו כמועמד המפלגה למשרת מושל ויסקונסין. בבחירות הכלליות הוא ניצח את המושל המכהן ויליאם הורד, והתפטר ב-11 בנובמבר מתפקידו כראש העיר. הוא נבחר לתקופת כהונה שנייה כמושל ב-1892 לאחר שהביס את מועמד הרפובליקנים ג'ון ק. ספונר, אך בבחירות לתקופת כהונה שלישית ב-1894 הוא נוצח על ידי ויליאם אפהם. ב-1904 הוא ניסה להיבחר שוב כמושל ונוצח על ידי המושל המכהן רוברט לה פולט.
מותו

ג'ורג' וילבור פק נפטר במילווקי ב-16 באפריל 1916, בגיל 75, כתוצאה ממחלת כליות. הוא נטמן בבית הקברות פורסט הום שבעיר. לאחר מותו, הפכה סדרת הסיפורים שלו "הילד הרע של פק" לבסיס לכמה סרטים, ולסדרת טלוויזיה קצרה, כולל סרט משנת 1934 בשם "הילד הרע של פק" (אנ') ו"הילדה הרעה של פק" (אנ') מ-1918.
ספריו

Peck's Fun (1879).
Peck's Sunshine (1882).
Peck's Bad Boy and His Pa (1883).
Peck's Bad Boy and the Groceryman (1883).
Will He Marry Her? A Domestic Drama for Home Reading (1885).
How Private Geo. W. Peck Put Down the Rebellion (1887).
Pecks Irish Friend Phelan Geoheagan (1887).
Peck's Uncle Ike and the Red Headed Boy (1899).
Peck's Bad Boy Abroad (1904).
Peck's Bad Boy with the Circus (1905).
Peck's Bad Boy with the Cowboys (1907).
Peck's Bad Boy in an Airship (1908).
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1737
הערות שוליים

↑  Greasley, Philip A. (2001). Dictionary of Midwestern Literature, Volume 1: The Authors. Indiana University Press. p. 406.
1 2  Wisconsin. Legislature. Senate (1917). Journal of Proceedings. Wisconsin. Legislature. p. 149.
↑  Charles Rounds (1918). "George W. Peck". Wisconsin Authors and Their Works. Madison: Parker Educational Company. pp. 397–399.
↑  "Academic Dictionaries and EncyclopediasPeck's bad boy". Wisconsin Electronic Reader. Archived from the original on May 18, 2014.
↑  Leszczak, Bob (2012). Single Season Sitcoms, 1948–1979: A Complete Guide. McFarland. p. 154.
| --- | --- |
בקרת זהויות :  BIBSYS: 1062680  GND: 1072645912  ISNI: 0000 0000 8152 9790  LCCN: n82158363  NKC: jx20060719008  SELIBR: 82994  SNAC: w6kw68b4  Trove: 1041795  VcBA: 495/227863  VIAF: 72750100   WorldCat (עם VIAF): 72750100
אקווריום: הופעות במפעל הפיס (מיני-אלבום של אהוד בנאי)

אקווריום: הופעות חיות במפעל הפיס הוא המיני-אלבום השני של הזמר-יוצר הישראלי אהוד בנאי, והשלושים וחמישה שיצא לאור במסגרת הפרויקט המוזיקלי אקווריום מבית מפעל הפיס. המיני-אלבום הוקלט במהלך הופעה של בנאי באקווריום, וזה יצא לאור ב-26 בינואר 2023.
רשימת השמעה

כל השירים נכתבו והולחנו על ידי אהוד בנאי (למעט היכן שמצוין אחרת).
| מס' | שם | מילים | לחן | אלבום מקורי | משך |
| --- | --- | --- | --- | --- | --- |
| 1. | הכנאפה מתוקה  |   |   | קרוב (1989) | 8:55 |
| 2. | זמנך עבר  |   |   | אהוד בנאי והפליטים (1987) | 7:50 |
| 3. | זקוק למחילה  | מרים בנאי |   | הולך ומתקרב (2020) | 4:18 |
| 4. | כולם יודעים  |   |   | קרוב (1989) | 4:15 |
| משך כולל: | משך כולל: | משך כולל: | משך כולל: | משך כולל: | 25:20 |
משתתפים

אהוד בנאי – זמרה, גיטרה מובילה, גיטרת קצב
נושי פז – גיטרת קצב, גיטרה מובילה, קולות רקע
עדי גיגי – קונטרבס, קולות רקע
הערות שוליים

↑  אקווריום – הופעות במפעל הפיס, באתר מפעל הפיס
| אקווריום |
| --- | --- | --- |
| מיני-אלבומים | דניאל סאן קריף • נונו • החצר האחורית • טדי נגוסה • כנסיית השכל • כרקוקלי • ישי לוי • דניאלה ספקטור • צליל דנין • עמיר בניון • נורוז • עומר מושקוביץ • ימן בלוז וקולות תימן • תומר ישעיהו • אסתר רדא • עדן דרסו • גבע אלון • אסף אמדורסקי • ארקדי דוכין • קרולינה • רונה קינן • התקווה 6 • מבוא הדודאים • אלון עדר ולהקה • נרקיס • טריפולי • ג'ימבו ג'יי • בניה ברבי • גיא מזיג • אברהם טל • ברי סחרוף • טיפקס • בלקן ביט בוקס • אביב בכר • אהוד בנאי • שי צברי • ליילי • טפש • תזמורת ירושלים מזרח ומערב ונטע אלקיים • אקו • סימה נון • עלמה גוב • שולי רנד • אורית טשומה • נטע וינר • מירי מסיקה • קורין אלאל • שלומי שבן • אפרת גוש • מיכה שטרית • אניה בוקשטיין • שמעון בוסקילה • נורית גלרון • פלד • אליעד • אבי אבורומי • רייזינג דאסט ושירה גבריאלוב • אמיר דדון • נסטיה רוד • רגיני • בר צברי • דיקלה • עטרה • רון עשהאל • זהבה בן • יובל דיין |  |
| סינגלים | "YMCA" (עמיר לב) • "קמתי לרקוד" (ארטיפקס ונינט טייב) • "64 אחוז" (מאיה אביגדור) • "העצב הזה" (עידו שוורץ) • "פרו" (עמר גשן) |  |
| ערכים קשורים | מפעל הפיס |  |
COSMO-SkyMed

|  מידע כללי |
| --- | --- |
 סוכנות חלל:  סוכנות החלל האיטלקית
 מפעיל:  סוכנות החלל האיטלקית 
 יצרן:  ת'לאס אליניה ספייס 
 www.cosmo-skymed.it/it/
 משימה
 סוג משימה:  לווייני מכ"ם מפתח סינתטי
 לוויין של:  כדור הארץ
 מסלול:  מסלול מסונכרן שמש SSO, זמן חצייה מקומית 6:00 (מסלול זריחה-שקיעה),   עקבה קרקעית חוזרת של 16 ימים
 נטייה:  97.9 מעלות
 אפואפסיד:  619 ק"מ
 פריאפסיד:  619 ק"מ
 זמן הקפה:  97.2
 משך המשימה:  5 שנים
 מידע טכני
 משקל בשיגור:  1700 ק"ג
 
סמליל המערכת
COSMO-SkyMed (ראשי תיבות של COnstellation of small Satellites for the Mediterranean basin Observation) היא מערכת של לווייני תצפית איטלקיים, המופעלת על ידי סוכנות החלל האיטלקית וממומנת על ידי משרד ההגנה האיטלקי ומשרד המחקר והפיתוח של איטליה. המערכת כוללת לוויינים המשתמשים במכ"ם מפתח סינתטי, לשם יצירת דימות של אזורים בעלי עניין על פני כדור הארץ. המערכת משמשת לצרכים ביטחוניים ואזרחיים גם יחד.
המקטע החללי

מערכת COSMO-SkyMed עושה שימוש בארבעה לווייני מכ"ם מִפְתָּח סינתטי מפיתוח איטלקי, המופעלים בתיאום. ללוויינים מסלול קוטבי מתואם שמש (SSO) בעל נטייה של 90 מעלות לקו המשווה. גובה השיוט של הלוויינים מעל כדור הארץ הוא 619 ק"מ.
כל ארבעת הלוויינים שוגרו על משגר דלתא 2 מבסיס חיל האוויר ונדנברג, קליפורניה
COSMO-SkyMed 1 שוגר ב-8 ביוני 2007,
COSMO-SkyMed-2 שוגר ב-9 בדצמבר 2007
COSMO-SkyMed-3 שוגר ב-25 באוקטובר 2008
COSMO-SkyMed-4 שוגר ב-6 בנובמבר 2010
המקטע הקרקעי

מערכת COSMO-SkyMed מופעלת על ידי מספר מרכזי שליטה ובקרה, כמפורט:
מרכז הבקרה הראשי - באיטליה;
תחנות מעקב אחרי הלוויינים - בארגנטינה ובשוודיה;
תחנות קרקע למשתמשי המערכת: שתי תחנות - האחת אזרחית והשנייה צבאית - באיטליה, וכן תחנת קרקע ליישומים צבאיים בצרפת (החל מסוף 2010 יתמכו לווייני הפליאדות של צרפת ביישומים הביטחוניים של איטליה וישולבו בתחנות הקרקע של קוסמו סקיימד).
ראו גם

SAR-Lupe
טקסאר
פליאדות (לוויינים)
הערות שוליים

1 2  אודות מערכת Cosmo-SkyMed באתר eoportal
בירה מכבי

| --- | --- |

 סוג:  בירה
 אחוז אלכוהול:  5
 יצרן:  טמפו
 מוצא:  ישראל ישראל
 מועד הכנה ראשוני:  1968
 צבע:  בהיר
 משקאות קשורים:  גולדסטאר, בירה נשר
סמליל קודם של החברה
התווית הראשונה של בירה מכבי, עם דמות הלוחם המכבי
בירה מכבי (באנגלית: Maccabee) היא בירת לאגר לתת בהירה, תוצרת חברת טמפו משקאות. הבירה מיוצרת משנת 1968 והיא נועדה בעיקר לייצוא.
לאורך השנים זכתה הבירה ב-4 מדליות זהב בתחרויות בינלאומיות (בלוקסמבורג, פריז, בריסל ורומא)[דרוש מקור]. למכבי פלח שוק יציב יחסית, כ-11% משוק הבירה בישראל[דרוש מקור]. את משווקת בבקבוקים של 330 מ"ל, 500 מ"ל או של 650 מ"ל, בפחיות של 330 מ"ל או 500 מ"ל וגם בחבית של 20 ליטר.
היסטוריה

בירה "מכבי" הושקה לראשונה באוגוסט 1964. כדי לייצר את הבירה, שנועדה להיות בירת פרימיום, הזמינו מבשלת שיכר לאומית בנתניה ברומייסטר בעל שם בינלאומי מגרמניה. הבירה יועדה לקהל צרכנים ישראלי איכותי בבתי מלון ומסעדות יוקרה ובעיקר לייצוא. הבירה, בת 5% אחוזי אלכוהול, יוצרה בסגנון פילזנר, שמקורו בעיירה פילזן שבצ'כיה. סגנון הפילזן מאופיין בבהירות וצלילות, טעם כשותי ורמת גזים גבוהה.
על תווית הבקבוק הראשונה משנת 1968 הופיע ציור של המכבים. בירה מכבי עמדה בציפיות וזכתה בתחרויות בינלאומיות נחשבות לבירה בשנים 1977 בלוקסמבורג, 1979 בפריז, 1981 בבריסל ו-1995 ברומא. על תוויות הבירה התווספו המדליות במהלך השנים.
בשנת 2005 יצאה טמפו עם מהדורה מוגבלת של מארזי בירה מכבי מעוצבים בידי אמנים ישראליים. המהדורה הייתה תולדה של שיתוף פעולה בין טמפו לבין ארגון וראייטי תחת השם "מכבי אמנים", במסגרתו עוצבו מארזי בירה מכבי בעיצובים ייחודיים של שלושה אמנים ישראליים, כמו: מנשה קדישמן, יאיר גרבוז ועפרה צימבליסטה. חלק מההכנסות ממכירת הבקבוקים הועברו כתרומה לארגון וראייטי.
בשנת 2009 עברה בירה "מכבי" מתיחת פנים. בעזרתה של חברת היינקן העולמית, עודכנה נוסחת המשקה ואחוז האלכוהול עלה מ-4.9% ל-5% אחוזים. בנוסף, הבקבוק והתווית עוצבו מחדש על ידי פיליפ בולקייה.
מוצרים נוספים של המותג

בשנות השבעים השיקה בירה מכבי מאלט לייצוא. בשנת 1991 הושקה "מכבי לייט" בה אחוז האלכוהול ירד ל-3.5. בשנת 2003 יצאה בירה "מכבי ליים" בטעם של בירה עם לימון ליים.
בשנת 2006 הושקה בירה "מכבי שנדי"- בירה דלת אלכוהול בתוספת משקה ליים. בסוף שנת 2014 הושקה גרסה נוספת לבירה בה אחוז האלכוהול עלה ל-7.9 תחת התיאור "בירה לאגר חזקה". שווקה גם תחת הסיסמה "שש מכבי - יש חברים".
הערות שוליים

↑  בירה מכבי לרוויה ולהנאה, חרות, 12 באוגוסט 1964
↑  טמפו מנסה לחזק את הזהות הישראלית של בירה מכבי, באתר ynet, 30 במאי 2005
↑  מתן אברמוביץ', שותים כחול-לבן: בירה "מכבי" חוזרת למדפים במראה ובטעם משודרגים, באתר הארץ, 14 באוקטובר 2009
מונטגומרי בלייר

מונטגומרי בלייר (באנגלית: Montgomery Blair;‏ 10 במאי 1813 – 27 ביולי 1883) היה פוליטיקאי ועורך דין אמריקאי ממרילנד, שכיהן בתפקיד המנהל הכללי של דואר ארצות הברית בקבינט של נשיא ארצות הברית אברהם לינקולן בתקופת מלחמת האזרחים בשנים 1861–1864.